**Klaipėdos rajono savivaldybės Tarybos nario Viktoro Kuros veiklos ataskaita rinkėjams už 2021 metus**

2022 02 28

Gargždai

Klaipėdos rajono savivaldybės taryba dirba vadovaudamasi Lietuvos Respublikos Konstitucija, Vietos savivaldos įstatymu, Klaipėdos rajono savivaldybės tarybos veiklos reglamento nustatyta tvarka. Pagrindinė Tarybos darbo forma – Tarybos posėdžiai, į kuriuos Klaipėdos rajono tarybos nariai tradiciškai renkasi kiekvieno mėnesio paskutinį ketvirtadienį. Per ataskaitinį laikotarpį, 2021 metais, dalyvavau visuose Klaipėdos rajono savivaldybės Tarybos, Komitetų ir Komisijų, kuriems priklausau, posėdžiuose, kuriuose buvo sprendžiami Klaipėdos rajono gyventojams aktualūs klausimai.

Kaip reikalauja įstatymas, informuoju visuomenę, kad per 2021 metus, kaip Klaipėdos rajono savivaldybės Tarybos narys dalyvavau visuose pasitarimuose, į kuriuos buvau kviečiamas, bendravau su gyventojais, inicijavau jų problemų sprendimą ar klausimų svarstymą su Savivaldybės administracija, kitomis įstaigomis. Rūpimais klausimais rašiau paklausimus Klaipėdos rajono savivaldybės Administracijai, įstaigoms, tarnyboms, gavau ir gyventojams viešinau gautus atsakymus jiems rūpimais klausimais.

Gyventojai kreipėsi su labai skirtingais, įvairaus pobūdžio prašymais, pasiūlymais bei pastabomis dėl želdynų tvarkymo, reklamos leidimų, dėl socialinės paramos ir materialinės pagalbos teikimo, socialinio būsto, švietimo, užimtumo, teritorijų planavimo, infrastruktūros gerinimo: kelių, gatvių asfaltavimo, dviračių bei pėsčiųjų takų tiesimo, automobilių stovėjimo aikštelių įrengimo, vietinės rinkliavos už komunalines atliekas ir įvairiais kitais klausimais.

Piliečiams rūpėjo būsto renovacijos, eismo nepatogumo klausimai, ne vienas dalijosi problemomis sveikatos apsaugos sistemoje, pageidavo griežtesnio viešosios tvarkos užtikrinimo.

Stengiuosi išsiaiškinti ir pagelbėti konkrečiai kiekvienam besikreipiančiajam: bendradarbiauju su vietos savivaldos atstovais, vietos valdžios institucijų specialistais.

Taip pat dalyvavau įvairaus pobūdžio susitikimuose bei renginiuose, kurie vyko Klaipėdos rajono savivaldybėje.

Atlikdamas Klaipėdos rajono savivaldybės tarybos nario pareigas, ir toliau sieksiu dirbti efektyviai ir skaidriai. Iškilus problemoms ar klausimams, prireikus patarimo ar tarpininkavimo, visus Klaipėdos rajono gyventojus kviečiu susisiekti su telefonu 8 698 30711, el. paštu: viktoras.kura@klaipedos-r.lt ar socialiniame tinkle „Facebook“.